Diari Oficial de la Generalitat Valenciana


Sumari del DOGV 6013, del 14-05-2009 (2009/5386)

RESOLUCIÓ de 12 de maig de 2009, del conseller de Benestar Social i vicepresident tercer del Consell, per la qual s'incrementen els crèdits que han de finançar els concerts convocats per mitjà de l'Ordre de 3 de març de 2009, de la Conselleria de Benestar Social, per la qual es regulen les bases generals a què han de sotmetre's els concerts per a places assistencials en centres d'atenció especialitzada per a persones amb discapacitat i s'efectua convocatòria pública per al període 2009-2012.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6013

Data del DOGV
:   14-05-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/5386


Data del document
:   12-05-2009

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * servei social
    * ajuda pública
    * suport econòmic
    * empresa privada
    * ajuda als discapacitats

RESOLUCIÓ de 12 de maig de 2009, del conseller de Benestar Social i vicepresident tercer del Consell, per la qual s'incrementen els crèdits que han de finançar els concerts convocats per mitjà de l'Ordre de 3 de març de 2009, de la Conselleria de Benestar Social, per la qual es regulen les bases generals a què han de sotmetre's els concerts per a places assistencials en centres d'atenció especialitzada per a persones amb discapacitat i s'efectua convocatòria pública per al període 2009-2012. [2009/5386]  
La Conselleria de Benestar Social, mitjançant l'Ordre de 3 de març de 2009, (DOCV núm. 5969, de 6 de març de 2009), ha regulat i convocat per al període 2009-2012 els concerts per a places assistencials en centres d'atenció especialitzada per a persones amb discapacitat, establint en l'article 26 de l'esmentada Ordre que el seu finançament es consignarà durant el seu període de vigència en els pressupostos de la Generalitat amb càrrec al programa pressupostari 313.40, Integració Social del Discapacitat, línia T7148, «Concerts places residències i centres de dia discapacitats», corresponent al capítol IV de l'esmentat programa.  
El Ministeri d'Educació, Política Social i Esport, a través de l'Institut de Majors i Servicis Socials, i la Generalitat, han subscrit, el dia 27 de març de 2009, el conveni de col·laboració pel qual es transferixen crèdits previstos en el Fons Especial de l'Estat per a la Dinamització de l'Economia i l'Ocupació, regulat pel Reial Decret Llei 9/2008, de 28 de novembre, destinats a actuacions vinculades amb l'atenció a la dependència.   
La clàusula quarta, apartat II, c) de l'esmentat conveni, establix que, amb caràcter excepcional i sense cap compromís de finançament futur per part de l'administració General de l'Estat, a causa del caràcter no consolidable d'este crèdit, podran finançar-se, actuacions de gestió, per mitjà de compra o concert, de servicis per a l'atenció de persones en situació de dependència, sempre que supose un increment dels servicis pressupostats per la comunitat autònoma l'any 2009.  
Esta actuació que es detalla en el conveni es gestionarà a través de la línia de subvenció T7148, que presenta disponibilitat pressupostària, conseqüència de la generació finalista del Fons Especial i que permet incrementar el finançament de la mencionada Ordre de 3 de març de 2009, de la Conselleria de Benestar Social.   
En virtut d'això i fent ús de les facultats que em conferixen l'article 47.11 del Text Refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, i el Decret 161/2008, de 17 d'octubre, del Consell, pel qual s'aprova el Reglament Orgànic i Funcional de la Conselleria de Benestar Social, resolc:  
Primer  
Incrementar la quantia dels crèdits destinats a finançar l'Ordre de 3 de març de 2009 (DOCV núm. 5969, de 6 de març de 2009), de la Conselleria de Benestar Social, per la qual es regulen les bases generals a què han de sotmetre's els concerts per a places assistencials en centres d'atenció especialitzada per a persones amb discapacitat i s'efectua convocatòria pública per al període 2009-2012, i donar publicitat al crèdit pressupostari resultant i a la línia de subvenció que s'indiquen a continuació, destinats a finançar els esmentats concerts l'any 2009 amb càrrec al programa pressupostari 313.40 Integració Social del Discapacitat.  
Denominació: Concerts places en residències i centres de dia per a persones amb discapacitat.  
Línia de subvenció: T7148/000/09  
Consignació pressupostari inicial l'any 2009: 73.155.161,00 €  
Increment l'any 2009: 1.740.096,50 €, passant de 84.427.145,00 € a 15.836.687,50?.  
Procedència i quantia dels fons:  
- Propis no condicionats: 33.897.117,00 €  
- Externa: Ministeri de Sanitat i Política Social: 1.740.096,50 €  
Segon  
Publicar la present resolució en el Diari Oficial de la Comunitat Valenciana.  
València, 12 de maig de 2009.- El conseller de Benestar Social i vicepresident tercer del Consell: Juan Gabriel Cotino Ferrer.